**Vraja zorilor**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din jilţu-mi de piatră, revăd răsăritul

Prin noaptea ucisă de zori fumegând,

Cobor în speranţă sfidând infinitul

Neantul foşneşte sub talpa de gând.

Nebuni de iubire, pe zare se-adună

Luceferi de ziuă de nouri trăgând,

Îşi caută soaţe prin mare, prin lună

Fiori de romanţă pe ceruri pictând.

Pe treptele mării urcate de valuri

Se tânguie timpul bolnav de tic-tac

Clepsidra-mi şopteşte că-n cortul din maluri

M-aşteaptă iubirea dormind în iatac.

În rugul din zare se-aprinde privirea

Din focul astral încropesc un buchet,

Mă arde în flăcări roşi-albe uimirea

Şi-ntreg răsăritul il pun la pachet.

Spre casa mobilă cu scoici şi fermoare

Mă-ntorc încărcat ca un prinţ exilat,

Din ceruri coboară o stea vrăjitoare

Iar cortul cu zâna devine palat.

14.09.2019